
IVilo ngam haliongo ngam Tev 
tumlat inre, ik ranch. 20t len 
ngam tumlat, 6t anhavkuo inre; 
sinngulo ok i kui ngam mai : 
ngaich ngam Fanoinylo ngam 
Tev no haloinykore no i kui 
mine mak. 

3 Ngaich ngo to ngam Tev, 
Hanato yek; hanato ngaich ok 
umuh. ^Ngaich ngam Tev, n5 
meuk ok hanato, to e no look: 
ngaich ngam Tev no harevngd 
ngam hanato tom sinngulo. 
^Sakamo ngo ngam Tev no ka- 
heuk ngam hanato, Hatoom, ngo 
Anga-an no kaheuk ngam sin- 
ngulo. Harap ngaich ok umuh, 
peuheu inre, heng sakamo. 

6 Ngaich ngo fo ngam Tev, 
Tarul yek, ell5n mine mak, hok- 
ngen e inre no harev mine mak 
to mine mak. ^Ngaich ngam Tev 
no vilo taful, harevngo mine 
mak inre mine elkatoh ngam 
taful to mine mak mine latulong 
tom taful : ngaich ngati angu-o. 
8Haliong5, ngo ngam Tev no 
kaheuk ngam taful. Harap ngaich 
ok umuh peuheu inre; inneto 
sakamo. 

9 Ngaich ng5 fo ngam Tev, 
Hokngen mine mak yek elkatoh 
ngam haliongo no mulngd no 
heng kang chuok, ane inre hok- 
ngen ngam tanyo no meuko : 
ngaich ngati angti-o. ^^Tumlat, 
ngo ngam Tev no kaheuk ngam 



tanyo; Mai, ngo Anga-an no 
kaheuk mine tomulngo mak : 
ngaich ngam Tev no meuk to e 
no look. 11 Ngaich ngo fo ngam 
Tev, Hokngen ngam tumlat yek 
no ahkuo to kiyop; kun chon 
inre tokuloolu; chon inre tofo- 
ngu, ko i mihefore to-anhav to 
kulolre; ing tumlat: ngaich nga- 
ti angu-o. i^Ngaich ngam tumlat 
no sioplo ankuo to kiyop; kun 
ch5n tokuloolu fong, ko i mi- 
hefore, ane inre chon tofonguvo 
ko i miherore, to-anhav to kulolre : 
ngaich ngam Tev no meuk to e 
no look. i^Harap ngaich ok umuh 
peuheu inre, lintioyo sakamo. 

14 Ngaich ngo fo ngam Tev, 
Eahvo yek el taful ngam halio- 
ngo no harevngo ngam sakamo 
to ngam hatoom; ngaich hok- 
ngen u no minkahngo, no fetak, 
no sakamo ane inre samyeuheu : 
15 Ngaich hokngen u no eahvo 
el taful ngam haliongo no keto 
hanato i kui ngam tumlat : ngaich 
ngati angu-o. i^Ngaich ngam Tev 
no vi tokirong eanvo, net; ngam 
tokirong eahvo hayong ngam sa- 
kam6, ngam tokGohnd eahvo ha- 
yong ngam hatoom: vi mine 
taneusomat Anga-ah inre. i^gl 
taful ngam haliongo ti ngam Tev 
to u no keto hanato i kui ngam 
tumlat, i8No hayong ngam saka- 
mo, hat56m inre, harev ngam 
hanato inre tom sinngulo : ngaich 

ngam Tev no meuk to e no 
look. i^Harap ngaich ok umuh 
peuheu inre; fineno sakamo. 

20 Ngaich ngo to ngam Tev, 
Hokngen mine mak no p5yen 
an to mahaloinykore to-ah, to 
nup tonomuvo, hokngen chehe- 
chon inre no kiteu i kui ngam 
tumlat, el ngam tonyanknyi taful 
ngam hallongo. 21 Ngaich ngam 
Tev no vi tokirong kak, keuheut- 
lore to-afi mahaloinykore, nup 
topoyen an mine mak, ko i mi- 
hef ore, keuheutlore inre to saneo- 
ku chehechon no ko mihefore: 
ngaich meuk ngam Tev to e no 
lo5k. 22Ngaich ngam Tev no 
hakolo u, no ngo fo, Mikuonlo 
yek, ruolore foken inre, hatoolo 
ne mak el mine mai, hokngen 
chehechon inre el tumlat no 
ruolore foken. 23Harap ngaich ok 
umuh peuheu inre, tinneuyo sa- 
kamo. 24Ngaich ngo ro ngam 
Tev, Hokngen ngam tumlat no 
ankuo to to-ah ko i mihefore, 
nua, tofeula chehen, ane inre 
tofeno kalroon an ngam tumlat 
no ko i mihefore: ngaich ngati 
angu-o. 25Ngaich ngam Tev no 
vi tofeno kalroom ah ngam tum- 
lat no ko i mihefore, nup nua 
inre i mihefo u, keuheutlore inre 
tofeula i kui ngam tumlat no 
ko i mihefore : ngaich meuk ngam 
Tev to e no look. 

26 Ngaich ngo fo ngam Tev, 
Ta-a toi vi tarik no sa Hi, no 
to sa HI: ngaich hokngen cha 
no mina-ahv i kui kak el ngam 
mai ane inre i kui chehechon 
el ngam kufot, i kui nua, i kui 



nua, i kui ne tumlat no fokhore, 
i kui tofeula chehen nup fameula 
no el tumlat. 27Vi tarik ngaich 
ngam Tev no sare ti, sa ngam 
Tev ti Anga-ah no vilen 6; ki- 
konyo kikano inre tl Anga-ah 
no vilen cha. 28Hak616 cha ngaich 
ngam Tev : ngo fo inre ngam 
Tev to cha, Mikuonlo yek, fiiolo- 
re foken inre, hatoolo ngam tum- 
lat, hayoongo e; mina-ahv inre, 
i kui kak el ngam mai, i kui 
chehechon el kufot, i kui nup 
to-ah chehen mahaloinykore el 
tumlat. 29Ngaich ngam Tev no 
ngo fo, Yeh meuk, ngaich Chin 
ke-ekiio nah to kun ch5n toku- 
loolu fong, no keuheutlore, ne 
ahkuo ngam tumlat no fokhore, 
keuheutlore inre chon nup tofo- 
nguvo, to ch5n tokuloolu fong; 
nya-ahkiio nah min anu-6 : 
^OKeuheiitlore inre tofeno kal- 
roon el tumlat, keuheutlore che- 
hechon el kufot; keuheiitlore to- 
feula chehen i kui ngam tumlat, 
nup to-unhohmu, ngaich Chin 
keto nya-ahkuo u to nup to-uhav 
kun ch5n : ngaich ngati angu-o. 
31 Ngaich ngam Tev no keuheut 
matre no ngeichko nup to vilong 
to O, yeh meuk, ngaich look 
tako anu-o. Harap ngaich ok 
umuh peuheu inre, tinfuolo sa- 
kamo. 

2Keuheuten ngaich ngam hallo- 
ngo to ngam tumlat inre, fok- 
hore inre nup ah u. 2lm sinato 
sakamo no keuheuten ngam Tev 
to la-enre nup vahilo O ; heuheure 
Anga-ah ngaich im sinato sakamo 
i nup la-en re no fokhore nup 

vahilo O. ^Ngaich ngam Tev 
no hakolo ngam sinato sakamo, 
ane inre ha-etl6 e : pon he e 
Anga-an no heuheure i nup la-en- 
re no fokhore nup vahilo ngam 
Tev tongacho vini-ih inre. 

4 Ne nun ineuko inlahen ngam 
haliongo to ngam tumlat inre 
he u misi no vilongo, ik sakamo 
ngam Ma Tev no vi halidngo 
tumlat inre. ^Ol misI no chdnu 
el kahoyo no el tumlat, 51 inre 
no kun chonu el kahoyo to 
sioplo : po ngam Ma Tev no 
6t viten e no kumfah no i kui 
ngam tumlat, ane inre ot heng 
tak tarik misi no ul ngam tumlat; 
^Meutlo pori ok vang vaneuko 
no fa-ang el tumlat; ngaich ha- 
makngokuo ngam tumlat, no fok- 
hore. 7Ngaich ngam Ma Tev no 
vi tarik to ah pinf5ngo ngam 
tumlat, uhomhot elmeh 6 ngaich 
to unhomo ah i nomo; ngaich 
ngam tarik no to-ah. ^ Ngaich 
ngam Ma Tev no vito ok pano-oh 
la chuhot, i Eten ; in e ti Anga-an 
no fato ngam tarik ngam vahi O. 
^Loklo el tumlat ti ngam Ma 
Tev no asiop chon nup tovayo 
mineuko, tolook inre no nya-ah- 
kuo; ell5n ngam pan6-6h ok 
ch5n nomo, ane inre ok chon 
inkaha tolook totlook inre. 

10 Heng ok tahel loknyo el 
Eten no hamak ngam pano-oh; 
ngaich fa-ang in e no parati, 
ngaich vitore no feno kui. iiPison 
minenyi ok ranch : angu-o ok 
mahavilo ok panam Havila no 
keuheutlore, i chuok humlum; 
i2Ngaich op humlum ngam pa- 



nam angii-o no tolook : umuh 
tiliom ane inre ihong onik. i^Ki- 
hon minenyi inre ngam inneto 
tahel : angu-o ok mahavilo ngam 
panam Kus no keuheutlore. I'^Hi- 
tikol minenyi ok linuoyo tahel: 
angu-6 ok lamoknyokuo Asiria. 
Yufratis inre ok fineno tahel. 

15 Ngaich ngam Ma Tev no 
kg ngam tarik, ngaich faten o 
no el ok pano-oh Eten, no ulo 
e ahto e inre. i^Ngaich tolfo 
ngam tarik ngam Ma Tev, no 
ngo fo, Chuhefenkiio man nya 
mine ch5n el ngam pano-oh : 
i7Ngam chon pori inkaha tolook 
totlook inre, uh me-eh nya ah 
in 6 : p6 meh min ko-en kapah 
ip sakamo meh om nya ah in 6. 

18 Ngaich ngam Ma Tev no 
ngo fo, Ot tolook on ye ngoh 
tarik nong heng taka; hoh vilo 
op hamolfen 6 Chin op to sa 6. 
i^Ngaich ngam Ma Tev no loklo 
el tumlat ti no vilo tofeno kal- 
roon ah ngam kahoyo, chehe- 
ch5n inre ah ngam kufot ; ngaich 
keten u no i ngam tarik no 
meuk fo re anga-an no haveko 
u : ngaich op tong f 6 ngam tarik 
no kaheuk mine to-ah chehen, 
anu-o ngaich mine-eny. 20Ket6 
mine-eny nup nua ngaich ngam 
tarik no fokhore, mine chehe- 
ch5n inre ah ngam kufot, mine 
tofeno kalroon inre ah ngam 
kahoyo; ot koti pori op hamolfen 
ngam tarik op to sa 6. 21 Ngaich 
ngam Ma Tev no viten ok tolapat 
infoho no im tarik, hafoh ngaich 
anga-an; ngaich Anga-ah no ke 
ah i nup ranumo 6 heng, ngaich 

haliptokuo ngam alaha no fen- 
ngen e : 22Ngaich ngam ranumo, 
ngam toke-e to ngam Ma Tev 
no f a-ang i ngam tank, vi-i e 
Anga-an no kikano, ngaich keten 
6 no im tarik. 23]s|gaich ngo 
fd ngam tarik, Tange 5n ngih 
an i tange chu, alaha inre an 
i alaha chu, Kikano inveka an 
min, pon kenyu anga-an no ta-ang 
i kikonyo. 24L6kten on min ngoh 
tarik no fango yongre kikonyo 
yongre kikand inre, ngaich ha- 
kdpngore min no im pihore: 
ngaich cha-a min no hengo alaha. 
25Netre taka cha-a no lichoi, 
ngam tarik ngam piho 6 inre, 
ngaich ho-o no sirdngkiio. 

3 Ngaich ngam pech no to motlo 
milichngen to ne tofeno kal- 
roon an ngam kahoyo mine vahilo 
ngam Ma Tev. Ngo id anga-an 
to ngam kikand, Hon, ng5 fo 
ang ngam Tev, Uh nan nya an 
i ne chon ngam pano-on? ^Ngaich 
ngam kikano no ngo f o to ngam 
pech, K6-6ren an nya fong ne 
chdn ngam pano-on : ^Ilong 
ngam chon pori ngam ellon ngam 
pano-on, fo ngam Tev no ngd, 
Uh nan nya an in 6, uh an 
reh^n min Itiolken 6, hon nan 
ot kapah. ^Ngaich ngam pech 
no ngo fo to ngam kikano, Ot 
hols; nan min kapah. ^Ton akaha- 
lon ngam Tev ip sakamo nan 
nya an in 6, lopnyorekuo 
mat na-an min, ngaich na-an 
min sa Tev, akaha kud to tolook 
totlook inre, <^Ngaich he ngam 
kikano no meuk to ok chdn 
no look no nya-ankuo, ane inre 



to 6 no kumchik el mat, to ngam 
chon inre no tohon akahati, ke 
fong anga-an ngaich no in 6, 
ngaich nya; ke-ekuo ok pihore 
anga-an inre ok in 6, ngaich 
nya anga-an. "^Ngaich nuk mat 
cha nyore no lopnyorekuo, ngaich 
cha-a no akahakud to cha no 
lichoi; ngaich cha-a no chdk 
roi fik, ngaich vi ngongre. 

8 Ngaich hang fo ngam Ma 
Tev cha-a no havot el ngam 
pano-oii i unfovo ngam sakamo : 
ngaich ngam tarik tok piho 6 
inre no hayunngore no fa-ang 
i kuo ngam Ma Tev no i nuk 
chon ngam pano-on. ^Ngaich 
ngam Ma Tev no haveko ok 
tarik, no ngo fo to 6, Isuh 
omeh? i^Ngaich ngo fo anga-an 
Hang fo Meh chin taheui el pa- 
no-on, ngaich chu-6 pa-ekuo; 
p6 chu lichoi; ngaich hayunngore 
chu-o. 11 Ngaich ngo fo Anga-an, 
Chiok vame-enynang meh to meh 
6m lichoi? Ngaich om nya an 
ip chon ap tinoolo meh to Chu 
om s5tu nya? i^Ngaich ngo fo 
ngam tarik, Ngam kikand toketu 
to Meh n5 hoi chu, ke-6kuo 
chu anga-an to an im chon, 
ngaich nya chu-o. i^Ngaich ngo 
f 6 ngam Ma Tev to ngam kikano, 
Asuh ong ngih falngen meh? 
Ngaich ngo fo ngam kikano, 
Hachild chu ok pech, ngaich 
nya chti-o. i^Ngaich ngo fo ngam 
Ma Tev tok pech, Po meh ngati 
falen to ngih, motngo re ot ka- 
nolo man to ne nua no fokhore, 
motngore inre to ne tofeno kal- 
roon an ngam kahoyo; lananto 



aichre man ngaich kiroonngore, 
nya pinf ongo tumlat inre i ro-oto 
sakamo ngam nomo meh : 

15 Rato kumnyah Chin ihoi 
meh to ngam kikano, ihoi op 
kuon meh inre to op kuon 6 
inre: pafoko kui man min to 
ti 6, ngaich me-eh parokoti to 
kuloichroon 6. 

16 Ngo ro Anga-ah tom kika- 
no, Poyen ti Chin min fuolo 
mifivlon meh ane inre pinruko 
nyio, i mirivl5nre man min ka- 
yoknyo nyio, ngam 15n meh min 
inre hong im piho meh, hayoongo 
meh min anga-an inre. 

17 Ngaich in Atom Anga-an 
no ng5 fo, P6 meh hang fo ngam 
pihore, ngaich nya ah im chon 
ngam tinoolo meh to Chu 5ich 
ngo fo, Uh man nya an in 6 : 
6t kolo an ngam tumlat to pokuo 
meh; i chaneyore man min nya 
ah e i ro-oto sakamo meh ah; 

18 Tolokhu ane inre min vok 
kum e no in meh; ngaich me-eh 
min nya ne kun chon ah ngam 
kahoyo; 

19 Hong vang tohech kiio man 
min nya-ahvkuo, hanong saha 
meh havantore el tumlat; p6 
meh ah e misi ke-e: po meh 
pinrongo tumlat, ngaich pinfo- 
ngo tumlat me-eh havantdre. 

20 Ngaich ngam tarik no^ka- 
heuk minenyo ok pihore no Eva; 
pon yong tafokhore anga-ah 
to-ah. 2iNgaich ngam Ma Tev 
no vi inyut Atom tok piho 6 
inre to uk, ngaich hayuto cha. 

22 Ngaich ngo fo ngam Ma 
Tev, Yeh meuk, ngaich an ngam 



RANEHLO 4 

tarik no sa HI, akahakuo to 
tolook totlook inre; hoh 6 pori 
no 5t silolo kelre, no kek ah im 
chon nomo inre, no nya, ngaich 
orheiiheu no ah : 23L6kten ngam 
Ma Tev no tinngen 6 fango 
ngam pano-oh Eten, no ul ngam 
tumlat f eungo 6 no ke-e. 24Ngaich 
ahonyo ngam tarik Anga-ah ; f ato 
Kerupim Anga-ah ngaich la chu- 
hot ngam pan6-6h Eten, ane 
inre pinchalokuo ok fel ok to 
keuheutngore la ku-o, no ahto 
talooko ok chon nomo. 

